MySQL

A MySQL egy többfelhasználós, többszálú, SQL-alapú relációs adatbázis-kezelő szerver.

A szoftver eredeti fejlesztője a svéd MySQL AB cég, amely kettős licenceléssel
tette elérhetővé a MySQL-t; választható módon vagy a GPL szabad szoftver licenc, vagy egy zárt (tulajdonosi) licenc érvényes a felhasználásra. 2008 januárjában a Sun felvásárolta 800 millió dollárért a céget. 2010. január 27-én a Sunt felvásárolta az Oracle Corporation, így a MySQL is az Oracle tulajdonába került.

A MySQL az egyik legelterjedtebb adatbázis-kezelő, aminek egyik oka lehet, hogy a teljesen nyílt forráskódú LAMP (Linux–Apache–MySQL–PHP) összeállítás részeként költséghatékony és egyszerűen beállítható megoldást ad dinamikus webhelyek szolgáltatására.

Elérhetősége programnyelvekből 
Egyedi illesztőfelületekkel az adatbázis-kezelő elérhető C, C++ , C#, Delphi, Eiffel, Smalltalk, Java, Lisp, Perl, PHP, Python, Ruby és Tcl programozási nyelvvel.
Egy MyODBC nevű ODBC interfész további, ODBC-t kezelő nyelvek számára is hozzáférhetővé teszi az adatbázis-kezelőt. A MySQL számára az ANSI C a natív nyelv.

Adminisztrációja 

A MySQL adatbázisok adminisztrációjára a mellékelt parancssori eszközöket (mysql és mysqladmin) használhatjuk. A MySQL honlapjáról grafikus felületű adminisztráló eszközök is letölthetők: MySQL Administrator és MySQL Query Browser.

Széles körben elterjedt és népszerű adminisztrációs eszköz a PHP nyelven írt, nyitott forráskódú phpMyAdmin.
A phpMyBackupPro (amelyet szintén PHP-ban írtak) adatbázisok  (akár időzített, ismétlődő)  mentésére szolgál eszközül.

A MySQL jellemzői

Platformok 
A MySQL különböző platformokon futtatható: AIX, BSDi, FreeBSD, HP-UX, Linux, Mac OS X, NetBSD, Novell NetWare, OpenBSD, OS/2 Warp, QNX, SGI IRIX, Solaris, SunOS, SCO OpenServer, SCO UnixWare, OpenVMS, Tru64, Windows 95, Windows 98, Windows NT, Windows 2000, Windows XP és a Windows frissebb verziói. Már Mac OS X 10.4-re is elérhető.

Képességek 
A MySQL 5.x képességei:

 ANSI SQL 99, számos kiegészítéssel
 Keresztplatformos elérhetőség
 Tárolt eljárások
 Adatbázis triggerek
 Kurzor adatbázisok
 "View" adatbázisok
 Valódi VARCHAR támogatás
 INFORMATION_SCHEMA támogatás
 "Strict" (szigorú) mód
 X/Open XA elosztott tranzakció-feldolgozás (DTP) támogatása; az Innobase InnoDB motorjának használata
 Különálló tároló motorok,(MyISAM olvasási sebességért, InnoDB a tranzakciókhoz és a referenciális integrációhoz, MySQL Archive az elavult adatok kevés helyen történő tárolására
 Tranzakciók az InnoDB, BDB és Cluster tároló motorokkal
 SSL támogatás
 Lekérdezés gyorstár (cache)
 Egymásba ágyazott SELECT -ek
 Szöveges indexelés és keresés a MyISAM motorral
 Beágyazott adatbázis-könyvtár
 Részleges Unicode támogatás
 ACID megfelelés az InnoDB-vel, BDB-vel és Cluster-rel
 Továbbfejlesztett MySQL Cluster
 „Példányosítás”

Megkülönböztető képességek 
A következő képességekkel a MySQL rendelkezik, számos más relációs adatbázisrendszerrel ellentétben.

 Többféle tároló motor, amelyek között bármely táblához szabadon választhatunk
 Natív tároló motorok (MyISAM, Falcon, Merge, Memory (heap), MySQL Federated, MySQL Archive, CSV, Blackhole, MySQL Cluster, Berkeley DB, EXAMPLE, és Maria)
 Partnerek által fejlesztett tároló motorok (InnoDB, solidDB, NitroEDB, BrightHouse)
 Közösségi fejlesztésű tároló motorok (memcached, httpd, PBXT, Revision Engine)
 Akár egyéni tároló motor
 Commitek csoportosítása, több tranzakció fogadása többféle kapcsolatról, melyek meggyorsítják a tranzakciók lefolyását.

Jegyzetek

További információk 

 Dokumentáció
 Gyakori kérdések
 Letöltések
 OpenVMS változat 
 Database Master - MySQL Management Tool

Adatbázis-kezelő rendszerek
Oracle-szoftverek